Alsėdžių II tvenkinys
56°1′33″ š. pl. 22°3′10″ r. ilg.﻿ / ﻿56.02583°š. pl. 22.05278°r. ilg.﻿ / 56.02583; 22.05278 Alsėdžių II tvenkinys – tvenkinys Lietuvoje, Plungės rajone, Alsėdžių miestelio pietrytinėje dalyje. Sudarytas užtvenkus Sruojos upę (Varduvos intakas) 26 km nuo jos žiočių. Tvenkinio ilgis iš pietų į šiaurę – 0,5 km, plotis – iki 0,11 km. Altitudė 136 m. Pietinis tvenkinio galas užpelkėjęs. Krantai daugiausia aukštoki, apaugę medžiais. Rytine pakrante eina kelias  4614  Žarėnai–Lieplaukė–Alsėdžiai . Tvenkinys įrengtas 1930 m., pastačius vandens malūną. Nuo 2004 m. veikia 75 kW galios Alsėdžių malūno HE.